《涌金门城望五首》
元代·方回

天回地转事云轮，湖葑山榛色渐陈。
坠珥遗钿如隔世，欹楼倾榭最愁人。
一钱物变千钱直，十户民惊九户贫。
犹有沙河塘上路，卖花声作旧时春。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。